Καθαρισμός+Προσώπου..



Ας ξεκινήσουμε λοιπόν από τα βασικά:

Συνήθως αποφεύγεις να βάφεσαι καθημερινά και χωρίς λόγο, ώστε να αποφεύγεις να ταλαιπωρείς την επιδερμίδα σου. Παρόλα αυτά το δέρμα ταλαιπωρείται ούτως ή άλλως λόγω της σκόνης από την ατμόσφαιρα. Για το λόγο αυτό ο καθαρισμός δεν πρέπει να γίνεται μόνο για να αφαιρεθεί το μακιγιάζ, αλλά και για να καθαρίσει η επιδερμίδα από την σκόνη που αιωρείται στην ατμόσφαιρα.

Καθημερινός Καθαρισμός Προσώπου

Ο καθαρισμός του προσώπου είναι απαραίτητο να γίνεται καθημερινά ώστε να μπορεί να «αναπνέει» το πρόσωπο, αφαιρώντας τόσο το μέικ απ, όσο και τη σκόνη που συσσωρεύεται στους πόρους του.

Πριν ξεκινήσετε τον καθαρισμό απομακρύνεται τα μαλλιά σας με μία στέκα και πλύνετε τα χέρια σας πολύ καλά. Ανεξάρτητα από το αν χρησιμοποιείτε υγρά μαντιλάκια ντεμακιγιάζ ή σαπούνι, ο καθαρισμός πρέπει να ξεκινάει από τα δύσκολα σημεία και αυτά δεν είναι άλλα από τα μάτια. Προσοχή: δεν πρέπει να παραλείπονται τα σημεία που είναι κοντά στις ρίζες των μαλλιών, καθώς εκεί συγκεντρώνεται εκτός από μέικ απ και υπολείμματα προϊόντων περιποίησης μαλλιών.

Αφού τελειώσετε τον καθαρισμό απλώνετε την κατάλληλη ενυδατική κρέμα για το πρόσωπό σας. Tips Σωστού Kαθαρισμού

Πλένετε πάντα τα χέρια πριν καθαρίσετε το πρόσωπο σας. Ο σωστός καθαρισμός προϋποθέτει καθαρές διαδικασίες.

Μην καθαρίζετε μόνο το κέντρο του προσώπου ξεχνώντας τις γωνίες και το περίγραμμα. Το μακιγιάζ φτάνει παντού με το πέρασμα της ώρας και πρέπει να απομακρύνεται μετά το τέλος κάθε ημέρας.

Μη χρησιμοποιείτε παλιά καθαριστικά και προϊόντα ντεμακιγιάζ. Η υγεία της επιδερμίδας σας είναι πολύ σημαντική και είναι προτιμότερο να μη ρισκάρετε για την ποιότητα τους.

Αν έχετε πολύ ευαίσθητο δέρμα, επιλέξτε κάποιο προϊόν χωρίς άρωμα για να αποφύγετε ερεθισμούς.

Μην ξεχνάτε να καθαρίζετε το πρόσωπο σας κάθε βράδυ. Κατά τη διάρκεια του ύπνου οι πόροι του δέρματος ανοίγουν, με αποτέλεσμα να εισχωρούν βακτήρια, σκόνη και υπολείμματα μακιγιάζ που συμβάλλουν στην κακή εικόνα της επιδερμίδας.

Καλό θα ήταν να καθαρίζετε το πρόσωπο σας και κάθε πρωί αφού ξυπνήσετε. Έτσι θα ξεκινήσετε μια «καθαρή» μέρα και το μακιγιάζ σας θα στρώσει πολύ καλύτερα. Άλλωστε, στόχος είναι η απόλυτη λάμψη. Σωστά;

Της Άρτεμις Καραγιάννη

Βασικές κινήσεις καθαρισμού:

Πρώτο στάδιο είναι η απομάκρυνση των ρύπων και του μακιγιάζ με γαλάκτωμα και λοσιόν.

Δεύτερο στάδιο με το πήλινγκ προσώπου απομακρύνονται τα νεκρά κύτταρα για την καλύτερη εξαγωγή του σμήγματος και διείσδυση των μετέπειτα καλλυντικών προϊόντων.

Τρίτο στάδιο με την βοήθεια του ατμού από ειδικό μηχάνημα προβαίνουμε στην διάνοιξη των πόρων.

Τέταρτο στάδιο κάνουμε διάνοιξη των πόρων με απαλές πιέσεις φορώντας πάντα γάντια.

Πέμπτο στάδιο προσφέρουμε αντιβακτηριδιακή προστασία στο πρόσωπο με την βοήθεια των υψισύχνων ρευμάτων.

Έκτο στάδιο χρησιμοποιούμε μια μάσκα κατάλληλη για τον τύπο δέρματος του πελάτη και τέλος μια επουλωτική, αντισηπτική ή καλμαντική κρέμα.

. Πρέπει να γνωρίζετε ακόμα ότι:

μετά από ένα καθαρισμό δεν θα πρέπει να βαφτείτε για 24-48 ώρες ούτε να δεχτείτε ηλιακή ή οποιοδήποτε άλλου τύπου ακτινοβολία (όπως Laser)

δεν ενδείκνυται να χρησιμοποιήσετε προϊόντα με οξέα φρούτων

να αποφεύγετε την σωματική άσκηση για επίσης 24 ώρες καθώς ο ιδρώτας και οι ρύποι από την άθληση θα μολύνουν και θα ερεθίσουν το δέρμα σας.

ένα καλό αποτέλεσμα για να διατηρηθεί χρειάζεται την βοήθεια σας και αυτό θα γίνει εάν κάθε βράδυ απαραιτήτως απομακρύνετε το μακιγιάζ σας, χρησιμοποιείτε ενυδατική και αντηλιακή κρέμα καθώς και ένα ήπιο πήλινγκ και μια καθαριστική μάσκα μια φορά την εβδομάδα ανάλογα τον τύπο του δέρματος σας..